ODHLASOVANIE OBEDOV CEZ INTERNET.

Vážení rodičia,

Dovoľte, aby sme Vás zoznámili s novinkou, ktorú sme pre Vás pripravili v Školskej jedálni. V súčasnosti sme zriadili pre stravníkov možnosť odhlásiť stravu prostredníctvom internetu,skontrolavať Vaše platby, zistiť aktuálny stav Vášho konta, prezrieť si jedálny lístok a ďalšie služby. **Služba je len doplnková**, naďalej sa môžete odhlasovať zo stravy osobne prípadne telefonicky.

Pre registráciu stravníkov a pre odhlasovanie stravy na internete postupujte podľa nasledujúcich pokynov:

**Registrácia služby**

**1.**Navštívte kanceláriu vedúcej Školskej jedálne. Tu dostanete prihlášku s číslom zariadenia na prihlásenie pre objednávanie stravy na internete. Zároveň si zvolíte Vaše jedinečné prístupové meno (používateľa) a heslo. Pripravte si ich dopredu.

Používateľ - môže obsahovať čísla a písmena bez diakritiky

Heslo - môže obsahovať čísla a písmena bez diakritiky

Môžete tiež zadať e-mailovú adresu, na ktorú Vám systém môže zasielať tieto správy:

-          p**o**tvrdenie objednávky

-          **n**edostatočná výška konta

-          **k**ontrola neodobranej stravy

-          **m**esačný prehľad

-          potvrdenie o prijatí **p**latby

Pri zriadení služby môžete určiť, ktoré z týchto správ si prajete zasielať.

Heslo, email a posielané správy môžete kedykoľvek neskôr zmeniť po prihlásení do systému webovej stránky [**www.strava.cz**](http://www.strava.cz/) v sekcii Nastavenie používateľa.

**Odhlasovanie stravy používateľom**

**2.**Od nasledujúceho dňa po registrácii sa dá odhlasovať strava pomocou internetu na adrese: [www.strava.cz](http://www.strava.cz/)  . Pri prvom prihlásení zadajte vo Výbere jedálne: 9818alebo použite Vyhľadať jedáleň . Môžete využiť aj stránky školy.

**3.**V ďalšom dialógu na [www.strava.cz](http://www.strava.cz/)  sa zobrazí položka **Používateľ 1**. Jazyk si vyberiete kliknutím na skratku jazyka vpravo hore **CZ SK EN**.

**4.**Vyplňte a potvrďte položky **Používateľ**a**Heslo**, ktoré ste si získali od vedúcej stravovania. Ak ste nový stravník tak ste si údaje zvolili pri registrácii služby (viď bod 1). Odporúča sa zaškrtnúť **Uložiť údaje**.  Stlačte zelené tlačítko **Prihlásiť**. Ste prihlásený do systému a môžete odhlasovať stravu.

**5.**Pre odhlasovanie stravy vyberte menu **Objednávky**. Vykonajte požadované zmeny svojich odhlášok kliknutím na príslušný deň/druh jedla. Zmeny nezabudnite uložiť potvrdením zeleného tlačítka **Odoslať**.

**6.**Zo systému sa odhlásite kliknutím v menu vpravo hore **Odhlásiť sa**.

Ďalšie pokyny, podrobnosti a návody nájdete na [www.strava.cz](http://www.strava.cz/).